মাধবপুর প্রতিনিধি ॥ মাধবপুরে রেজিষ্ট্রেশন ও ফিটনেস বিহীন যানবাহনের বিরুদ্ধে অভিযান চালিয়ে ১৫ টি ট্রাক্টর ও ট্রলিকে ২৮ হাজার টাকা জরিমানা করেছে ভ্রাম্যমান আদালত। গতকাল সোমবার দিনব্যাপি উপজেলা নিবার্হী কর্মকর্তা মোহাম্মদ রাশেদুল ইসলামের নেতৃত্বে পরিচালিত ভ্রাম্যমান আদালত রেজিষ্ট্রেশন ও ফিটনেস বিহীন ১৫টি ট্রাক্টর ও ট্রলি আটক করে। পরে আটককৃত গাড়ীগুলোকে ২৮ হাজার টাকা জরিমানা করা হয়। এ সময় থানার এস আই মোজাফফর হোসেনসহ পুলিশ সদস্যরা উপস্থিত ছিলেন। উপজেলা নিবার্হী কর্মকর্তা মোহাম্মদ রাশেদুল ইসলাম জানান এ অভিযান অব্যাহত থাকবে। এটি একটি চলমান প্রক্রিয়ার অংশ।